दावा- किसी भी बटन को दबाने पर BJP को वोट; वीडियो शेयर करने वाला शख्स अरेस्ट
Meghalaya Man Shares Fake Video Of EVM That Sends All Votes To BJP, Arrested, मेघालय में EVM को लेकर गलत जानकारी शेयर करने के आरोप में एक व्यक्ति को अरेस्ट किया गया है।
मेघालय में EVM को लेकर गलत जानकारी शेयर करने के आरोप में एक व्यक्ति को अरेस्ट किया गया है। इस बात की जानकारी चीफ इलेक्टोरल ऑफिसर ने दी है। आर संगमा नाम के व्यक्ति ने 16 फरवरी को EVM का एक वीडियो सोशल मीडिया में शेयर किया था, जिसमें दावा किया जा रहा था कि किसी भी बटन को दबाने पर सभी वोट भाजपा को जा रहे हैं।
क्या है पूरा मामला?
रोंगजेंग विधानसभा क्षेत्र के प्रीसाइडिंग ऑफिसर ने इस मामले में शिकायत की थी। इलेक्शन कमीशन ने मामले की जांच की तो EVM से जुड़ा दावा झूठा पाया। इसके बाद IPC की धारा 171G के तहत केस दर्ज कर आरोपी को अरेस्ट किया गया। आरोपी पर चुनाव से संबंधित गलत जानकारी फैलाने का आरोप लगा है।
27 फरवरी को मतदान होगा 
त्रिपुरा में 16 फरवरी को मतदान हुआ है। मेघालय और नगालैंड में 27 फरवरी को वोटिंग होगी। सभी राज्यों के नतीजों का ऐलान 2 मार्च को होगा। इन चुनावों की एक दिलचस्प बात यह है कि तीनों राज्यों में बहुमत का आंकड़ा 31 है।
मेघालय विधानसभा: सीटें- 60, बहुमत- 31
मेघालय में 2018 में 59 सीटों पर चुनाव हुए थे। कांग्रेस ने सबसे ज्यादा 21 सीटें जीती थीं। BJP को यहां महज 2 सीटें ही मिल सकी थीं। नेशनल पीपुल्स पार्टी (एनपीईपी) को 19 सीटें मिली थीं। इसने पीडीएफ और एचएसपीडीपी के साथ मिलकर सरकार बनाई। इन्होंने मेघालय डेमोक्रेटिक अलायंस (एमडीए) बनाया।
यहां पिछले तीन महीनों से पार्टियां चुनावी मोड में हैं। कांग्रेस ने 40 और NPP ने 58 उम्मीदवारों की लिस्ट पहले ही जारी कर दी है।
